
Korteriomandi seadmine elamus

aadressil Puškini tn 9, Narva

1.  Asjaolud ja menetluse käik

Lähtudes eluruumide erastamise seaduse § 23 lg 2, kui korteriomandi seadmine on algatud enne 2001. aasta 1. jaanuari, viiakse see lõpule enne 2001. aasta 1. jaanuari kehtinud alustel ja korras. Korteriomandi seadmise algatamiseks loetakse eluruumide erastamise kohustatud subjekti avalduse esitamist linnavalitsusele korteriomandi seadmiseks. Kuni 01.07.2004 oli eluruumide erastamise kohustatud subjektiks AS Narva Elamuvaldus. 1997. aastal esitas AS Narva Elamuvaldus avaldused kõigi elamute kohta, kus on erastatud eluruumid.

Vastavalt enne 01.01.2001 kehtinud Vabariigi Valitsuse 17.03.1995 määrusega nr 117 “Korteriomandi seadmise korra kinnitamine” kinnitatud “Korteriomandi seadmise korra” punktile 9, elamus, milles on üle 24 korteri, ei koormata reaalkoormatisega korteriomandeid, mille esemeks on erastatud eluruum juhul, kui avaldus korteriomandi seadmiseks on esitatud linnavalitsusele enne   31. detsembrit 1998.a. Nimetatud avalduse esitas AS Narva Elamuvaldus 19. detsembril 1997.a. 

Puškini tn 9  elamus on kokku 41 korterit. Seoses ülaltooduga antakse Puškini tn 9 ehitise alune ja selle teenindamiseks vajalik maa korteriomanikele tasuta.

Narva Linnavalitsuse 11.07.2001 korraldus nr 1272-k “Korteriomandi seadmine elamus aadressil Puškini tn 9, Narva” tühistatakse  seoses katastriüksuse plaani muutmisega.

2. Õiguslikud järeldused

Vastavalt eluruumide erastamise seaduse § 23 lõikele 2, kui korteriomandi seadmine või elamuühistu (-kooperatiivi) poolt maa erastamine on algatatud enne 2001. aasta 1. jaanuari, viiakse see lõpule enne 2001. aasta 1. jaanuari kehtinud alustel ja korras. Korteriomandi seadmise või elamuühistu (-kooperatiivi) poolt maa erastamise algatamiseks loetakse eluruumide erastamise kohustatud subjekti, korteriühistu, eluruume vallasasjana omavate isikute või elamuühistu (-kooperatiivi) avalduse esitamist valla- või linnavalitsusele korteriomandi seadmiseks või maa ostueesõigusega erastamiseks.
 Vabariigi Valitsuse 01.07.1993 määrusega nr 198 “Eluruumide erastamise korraldamine” kinnitatud “Eluruumide erastamise korra” punkti 38 kohaselt korteriomandite kinnistamiseks esitab eluruumide erastamise kohustatud subjekt notariaalselt tõestatud ühepoolse kinnistamisavalduse; ehitise, eluruumide ja mitteeluruumide, reaalosade ja mõtteliste osade paiknemise ja suuruse plaani; tõendi ehitise ja ehitises paiknevate korterite omandiõiguse ja koormatiste kohta; vallasomandit tõendava dokumendi; katastriüksuse plaani.
Vabariigi Valitsuse 12.02.2001 määruse nr 54 “Vabariigi Valitsuse 01.07.1993 määruse nr 198 “Eluruumide erastamise korraldamine” muutmine” § 2 kohaselt Vabariigi Valitsuse 17. märtsi 1995. a määrus nr 117 «Korteriomandi seadmise korra kinnitamine» tunnistatakse kehtetuks, kusjuures juhul, kui korteriomandi seadmine või elamuühistu (-kooperatiivi) poolt maa erastamine on algatatud enne 1. jaanuari 2001. a, viiakse see lõpule vastavalt «Eluruumide erastamise seaduse» §-s 23 sätestatule enne 1. jaanuari 2001. a kehtinud alustel ja korras.
3. Otsus

3.1. Seada korteriomandid maaüksusele, mis Riigi Maa-ameti Ida-Viru Maakatastri 27.02.2006 õiendi alusel asub Narva linnas, Puškini tn 9, mille suurus on 3631 m(, katastritunnus 51101:006:0117 ja maakasutuse sihtotstarve - elamumaa 100%. Maa maksustamishind on 24.10.2005 koostatud maa maksustamishinna määramise akti alusel 225 122 krooni.  Maa hind, kasutades sooduskoefitsienti 0,5, on 112 561 krooni. Maa antakse korteriomanikele tasuta.

Korteriomand seada riikliku ehitisregistri andmete alusel.

3.2. Korteriomandi seadmise tingimused:

3.2.1. kooskõlastada ehitiste renoveerimine ja uusehitiste rajamine Narva Linnavalitsusega;

3.2.2. lubada kinnisasjal asuvate linnale või kolmandatele isikutele kuuluvate liinide, trasside ja muude kommunikatsioonide takistamatut kasutamist, hooldamist ja rekonstrueerimist ning mitte kahjustada neid;

3.2.3. täita Narva linna heakorra eeskirju.

3.3. Tunnistada kehtetuks Narva Linnavalitsuse 11.07.2001 korraldus nr 1272-k “Korteriomandi seadmine elamus aadressil Puškini tn 9, Narva”.

3.4. Narva Linnavalitsuse Linnavara- ja Majandusametil teha korraldus teatavaks korteriühistu-le Puškini 9.

4. Korralduse vaidlustamine
Halduskohtumenetluse seadustiku (RT I 1999, 31, 425; 96, 846; 2000, 51, 321; 2001, 53, 313; 58, 355; 2002, 29, 174; 50, 313; 53, 336; 62, 376; 2003, 13, 67; 23, 140; 2004, 46, 329; 56, 403; 2005, 39, 308) § 9 lõike 1 kohaselt võib korraldust vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemise päevast.

5. Rakendussätted

Korraldus jõustub seadusega sätestatud korras.

